**A DUNAÚJVÁROSI PETŐFI SÁNDOR ÁLTALÁNOS ISKOLA**

**HÁZIRENDJÉNEK KIEGÉSZÍTŐ MÓDOSÍTÁSA**

**Új fegyelmi büntetés!!!!**

**„KIEMELT FEGYELEMSÉRTÉS”**

**„KIEMELT FEGYELEMSÉRTÉS” vétséget elkövető tanulók esetében:**

az első büntetési fokozat: **- igazgatói intő**

a második büntetési fokozat: **- fegyelmi eljárás megindítása és lefolytatása**

**Az új fegyelmi büntetés kirovása vonatkozik a tanulókra minden olyan esetben, amikor iskolai magatartása, viselkedése, szóbeli megnyilvánulása ellentétes Magyarország Alaptörvényével, kiemelten sérti az Alaptörvény alábbi rendelkezéseit:**

* **Az emberi méltósághoz való jog:**

„AZ EMBER sérthetetlen és elidegeníthetetlen alapvető jogait tiszteletben kell tartani. Védelmük az állam elsőrendű kötelezettsége. Magyarország elismeri az ember alapvető egyéni és közösségi jogait. (…) Az emberi méltóság sérthetetlen. Minden embernek joga van az élethez és az emberi méltósághoz.” [Alaptörvény I. cikk (1)-(2) bekezdés, II. cikk]

* **Kínzás, embertelen, megalázó bánásmód tilalma**

„Senkit nem lehet kínzásnak, embertelen, megalázó bánásmódnak vagy büntetésnek alávetni, valamint szolgaságban tartani..” [Alaptörvény III. cikk (1) bekezdés]

* **Szabadsághoz és személyi biztonsághoz való jog**

„Mindenkinek joga van a szabadsághoz és a személyi biztonsághoz.” [Alaptörvény IV. cikk (1) bekezdés]

* **A művelődéshez való jog**

„Minden magyar állampolgárnak joga van a művelődéshez. Magyarország ezt a jogot a közművelődés kiterjesztésével és általánossá tételével, az ingyenes és kötelező alapfokú… oktatással, továbbá az oktatásban részesülők törvényben meghatározottak szerinti anyagi támogatásával biztosítja. [Alaptörvény XI. cikk (1)-(2) bekezdés]

* **Esélyegyenlőség, a hátrányos megkülönböztetés tilalma, az egyenlő bánásmód követelménye**

„Magyarország az alapvető jogokat mindenkinek bármely megkülönböztetés, nevezetesen faj, szín, nem, fogyatékosság, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül biztosítja.. Magyarország az esélyegyenlőség és a társadalmi felzárkózás megvalósulását külön intézkedésekkel segíti. Magyarország külön intézkedésekkel védi a családokat, a gyermekeket...” [Alaptörvény XV. cikk (2)-(5) bekezdés]

**Az új fegyelmi büntetés bevezetésének indoklása:**

A2015/2016-os tanév első félévében megszaporodtak azok a fegyelemsértések iskolánkban, melyek a jelenleg hatályos Házirend fegyelmi rendszerével nem minden esetben ellensúlyozhatóak, illetve a jelenlegi szabályozás nem áll arányban az utóbbi időszak fegyelemsértéseinek súlyával.

Néhány tanítványunk olyan fegyelemsértést, sértéseket követ el osztálytársaival, tanáraival szemben, amelyet joggal nevezhetünk zaklatásnak, gyötrésnek, megalázásnak, lelki vagy fizikai terrornak. Az elkövetett fegyelemsértések mindegyike ellentétes Magyarország Alaptörvényével.

Tehát az elnevezések tárháza széles, legalább annyira széles, mint azok a válogatott gyötrelmek, amelyeket valakiknek el kell szenvedniük. Tűrhetetlen, hogy a gyerekek azt tapasztalják, hogy nincs, aki megvédje őket, nincs, ami megállítsa a lelki terrort, a fizikai bántalmazást.

Az említett fegyelemsértések mindegyike ellentétes Magyarország Alaptörvényével.

Az iskola falai között ilyen nem történhet. Nem nézhetjük tétlenül, hogy a jóérzésű gyerekek új iskolát keressenek maguknak a fenyegetések, a lelki terror vagy a bántalmazások miatt.

**A Magyarország Alaptörvényével ellentétes tanulói magatartás**

**nem elfogadható!!!**

Módosítás elfogadva:

Intézményvezető, Nevelőtestület, Szülői Szervezet, Diákönkormányzat, Intézményi Tanács

Dunaújváros, 2016. február 23.

Hatályos: 2016. március 1. napjától visszavonásig